รัฐบาลไทย-ข่าวทำเนียบรัฐบาล-พลเอกฉัตรชัย สาริกัลยะ รองนายกรัฐมนตรี ได้แถลงในกิจกรรม  “สื่ออยากรู้ รัฐบาลอยากเล่า” ครั้งที่ 2
วันพุธที่ 21 มีนาคม 2561
พลเอกฉัตรชัย สาริกัลยะ รองนายกรัฐมนตรี ได้แถลงในกิจกรรม  “สื่ออยากรู้ รัฐบาลอยากเล่า” ครั้งที่ 2
ชี้แจงความคืบหน้าการดําเนินการแก้ไขปัญหาการทําประมงผิดกฎหมาย (IUU)   การควบคุมการแพร่ระบาดโรคพิษสุนัขบ้าทั้งในคนและสัตว์
การบริหารจัดการน้ําของประเทศอย่างต่อเนื่อง  และการพัฒนาคุณภาพชีวิตคนไทยทุกช่วงอายุ
วันนี้ (21 มี.ค.61) เวลา 13.00 น. ณ ตึกภักดีบดินทร์ ทําเนียบรัฐบาลพลเอกฉัตรชัย สาริกัลยะ รองนายกรัฐมนตรี ได้แถลง ร่วมกับ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นางไพวรรณ พลวัน รองปลัดกระทรวงการพัฒนาสังคมและความมั่นคงของมนุษย์พร้อมด้วย นายสําเริง แสงภู่วงศ์ รองเลขาธิการสํานักงานทรัพยากรน้ําแห่งชาติ ในกิจกรรม “สื่ออยากรู้ รัฐบาลอยากเล่า” สรุปสาระสําคัญ ดังนี้
รอง นรม.พล.อ.ฉัตรชัยฯ กล่าวว่า รัฐบาลคาดหวังว่าสํานักงานทรัพยากรน้ําแห่งชาติ (สทนช.) จะบริหารจัดการน้ําทั้งประเทศให้มีคุณภาพได้ โดยถ้ามีการบริหารจัดการน้ําที่ดี ประชาชนในภูมิภาคจะมีโอกาสมีการดํารงชีวิตที่ดีขึ้นและทําการเกษตรได้ดีขึ้น ซึ่งรัฐบาลได้เดินหน้าแผนบริหารจัดการน้ําอย่างต่อเนื่อง โดยมีโครงการขนาดใหญ่ที่ได้ดําเนินการ เช่น ภาคเหนือ ในส่วนของแม่น้ําปิงซึ่งเป็นต้นน้ําของภาคเหนือ มีโครงการอ่างเก็บน้ําเขื่อนแม่งัดสมบูรณ์ชลและเขื่อนแม่กวงอุดมธารา ที่เชื่อมต่อและกักเก็บน้ําไว้ใช้ในหน้าแล้งสําหรับแม่น้ําปิง ซึ่งจะช่วยลดปัญหาน้ําแล้งให้เชียงใหม่และลําพูนได้ ขณะเดียวกันหากมีปริมาณฝนตกลงมามาก การเก็บน้ําไว้ที่อ่างเก็บน้ําเขื่อนแม่งัดและแม่กวงซึ่งเชื่อมต่อกัน จะทําให้ลดปัญหาน้ําท่วมเมืองเชียงใหม่และลําพูนลงด้วย ขณะที่โครงการอ่างเก็บน้ําน้ําปี้ อันเนื่องมาจากพระราชดําริ จังหวัดพะเยา ซึ่งเป็นพื้นที่ของลุ่มน้ํายม ก็กําลังดําเนินการอยู่ สําหรับในภาคตะวันออกเฉียงเหนือ จะมีการเพิ่มศักยภาพในพื้นที่ให้กับทั้งพื้นที่ลุ่มน้ําชีและลุ่มน้ํามูล ส่วนพื้นที่ภาคใต้ ส่วนใหญ่ไม่มีปัญหาการขาดแคลนน้ํา แต่จะเป็นเรื่องการระบายน้ําที่เกิดจากอุทกภัย ซึ่งมีโครงการขุดคลองขยายคลองอ้อมตัวเมือง ที่ได้ดําเนินการแล้วที่จังหวัดตรัง โดยสรุปคือการดําเนินการบริหารจัดการน้ําที่ผ่านมาในช่วง 3 ปีกว่าของรัฐบาล ได้ดําเนินการทั้งโครงการขนาดเล็กและโครงการใหญ่ที่มีความพร้อมดําเนินการได้ทันที ซึ่งในส่วนโครงการขนาดใหญ่ที่ยังไม่ได้ดําเนินการ ก็ได้มีการศึกษาออกแบบ ทํากระบวนการผ่าน EIA ที่จะใช้เวลาประมาณ 2-3 ปี โดยจะเริ่มเป็นโครงการขนาดใหญ่ตั้งแต่ปี 2562 เป็นต้นไป เช่นโครงการป้องกันน้ําท่วมกรุงเทพฯ โครงการคลองระบายน้ําหลากบางบาล-บางไทร ที่จะช่วยลดน้ําท่วมจังหวัดพระนครศรีอยุธยาลงได้ เป็นต้น
ด้าน รองเลขาธิการ สทนช. กล่าวถึงความคืบหน้าการดําเนินการก่อสร้างอุโมงค์ส่งน้ําเชื่อมต่อระหว่างอ่างเก็บน้ําเขื่อนแม่งัดสมบูรณ์ชลและอ่างเก็บน้ําเขื่อนแม่กวงอุดมธารา ที่จังหวัดเชียงใหม่ หรือ การก่อสร้างอุโมงค์ส่งน้ําแม่งัด-แม่กวง ว่า สทนช. ในฐานะที่เป็นหน่วยงานกลางในการบูรณาการฐานข้อมูล และกํากับ เร่งรัดติดตามนโยบายของรัฐบาลในด้านการบริหารจัดการน้ําของประเทศ ได้เร่งรัดติดตามโครงการอุโมงค์ส่งน้ําแม่งัด-แม่กวง ซึ่งโครงการแบ่งเป็นสองส่วน คือส่วนแรก ผันน้ําจากแม่งัดไปแม่กวง ที่ได้เริ่มดําเนินการตามสัญญาไปก่อนแล้ว ส่วนที่สอง ส่งน้ําช่วงแม่แตงไปแม่งัด โดยในช่วงแรกมีความล่าช้าไปจากเป้าหมายที่ตั้งไว้บ้าง ซึ่งจากการติดตามล่าสุดพบว่าการดําเนินงานเริ่มจะเข้าสู่แผนงานปกติแล้ว และคาดว่าการดําเนินงานตามสัญญาทั้งหมด 3 สัญญาจะแล้วเสร็จใช้งานได้ครบถ้วนในปี 2565 ซึ่งเป็นเวลาที่ยังอยู่ในเป้าหมายเดิมตามที่กรมชลประทานได้วางแผนไว้ โดยเมื่อโครงการแล้วเสร็จจะสามารถช่วยเหลือพื้นที่ในฤดูแล้ง ในส่วนด้านล่างเขื่อนแม่กวงที่บริเวณจังหวัดลําพูน และลดปัญหาน้ําท่วมในเขตตัวเมืองเชียงใหม่ที่ลําน้ําแม่แตงไหลผ่านด้วย
ทั้งนี้ รอง นรม.พล.อ.ฉัตรชัยฯกล่าวเสริมด้วยว่า พื้นที่อําเภอแม่แตง จังหวัดเชียงใหม่ เป็นภูเขา สามารถรับปริมาณน้ําได้มาก ซึ่งจากแผนงานอ่างเก็บน้ําเขื่อนแม่งัด ถ้ามีน้ําจากแม่แตงมาปริมาณมาก จะขุดอุโมงค์ลอดภูเขาเพื่อส่งน้ํามาเก็บไว้ที่อ่างเก็บน้ําเขื่อนแม่งัด และหากยังมีน้ํามามากอีก ก็จะขุดอุโมงค์ต่อลงมาที่เขื่อนแม่กวง เพื่อเป็นการผันน้ําที่มีปริมาณมากเกินความต้องการ มาเฉลี่ยให้กับอ่างเก็บน้ําอีกสองอ่าง ซึ่งเป็นการน้อมนําศาสตร์พระราชามาใช้ ทําให้สามารถเก็บน้ําและลดปริมาณน้ําท่วมด้วย
รองนายกรัฐมนตรี ได้กล่าวถึงการปฏิบัติงานของกระทรวงสาธารณสุขและกระทรวงการพัฒนาสังคมและความมั่นคงของมนุษย์ว่า นอกจากปฏิบัติงานตามภารกิจประจําหรืองาน function แล้ว ยังต้องมีการปฏิบัติงานตามนโยบายต่าง ๆ ของรัฐบาล โดยเฉพาะนายกรัฐมนตรีเน้นย้ําและให้ความสําคัญในเรื่องของการลดความเหลื่อมล้ํา การให้ประชาชนสามารถเข้าถึงบริการภาครัฐได้อย่างทั่วถึง การสร้างทรัพยากรมนุษย์ให้มีคุณภาพชีวิตที่ดีเพื่อวางรากฐานของประเทศในอนาคต ขณะเดียวกันการทํางานในปัจจุบันต้องดําเนินการควบคู่กัน 2 ด้าน คือ 1) การแก้ปัญหาเฉพาะหน้าให้กับประชาชน ซึ่งต้องดําเนินการโดยทันที และ 2) การทํางานต่าง ๆ ที่ต้องคํานึงถึงประโยชน์ที่ประชาชนจะได้รับเป็นสําคัญ ตลอดจนสอดคล้องและตรงกับความต้องของประชาชนอย่างแท้จริง
นอกจากนี้ กระทรวงสาธารณสุขและกระทรวงการพัฒนาสังคมและความมั่นคงของมนุษย์ ต้องมีการบูรณาการทํางานร่วมกัน และบูรณาการร่วมกับทุกหน่วยงานที่เกี่ยวข้องเพื่อลดความซ้ําซ้อนในการทํางาน รวมทั้งการทํางานร่วมกับทุกภาคส่วนในสังคม ทั้งภาคประชาสังคม เอกชน และประชาชน เพื่อให้การทํางานเป็นไปอย่างมีประสิทธิภาพ ทั้งนี้ สิ่งสําคัญของการทํางานทุกอย่างให้คําถึง outcome หรือผลสัมฤทธิ์ของงานมากกว่าจํานวนและปริมาณของงานที่ออกมา อีกทั้ง ต้องมีการสร้างการรับรู้เกี่ยวกับการดําเนินงานหรือโครงการต่าง ๆ ซึ่งเป็นประโยชน์สําหรับประชาชนตามนโยบายของรัฐบาล ให้ประชาชนและสังคมได้รับทราบ โดยขอความร่วมมือสื่อมวลชนในการเผยแพร่ข้อมูล และขยายผลการดําเนินงานต่าง ๆ ของรัฐบาลให้ประชาชนได้รับทราบอีกทางหนึ่งด้วย
รองนายกรัฐมนตรี ได้กล่าวเน้นย้ําถึงการทํางานของกระทรวงสาธารณสุขและกระทรวงการพัฒนาสังคมและความมั่นคงของมนุษย์ว่า ต้องดูแลประชาชนตั้งแต่ก่อนเกิดจนถึงเสียชีวิต เด็ก ผู้หญิง และคนพิการจะต้องได้รับการดูแล ทั้งนี้ ได้มอบหมายให้กระทรวงการพัฒนาสังคมและความมั่นคงของมนุษย์เป็นหน่วยงานหลักในการเตรียมแผนรองรับการเข้าสู่สังคมผู้สูงอายุในอนาคต โดยให้บูรณาการทํางานร่วมกับทุกกระทรวงที่เกี่ยวข้องและทุกภาคส่วนในการเตรียมแผนดังกล่าว และนําเทคโนโลยีมาปรับใช้ในการดําเนินการ ตลอดจนการดูแลในเรื่องที่พักอาศัยของผู้มีรายได้น้อย เป็นต้น
ด้าน รัฐมนตรีว่าการกระทรวงสาธารณสุข ได้กล่าวถึงเป้าหมายของการดําเนินงานของกระทรวงสาธารณสุขว่า ให้ประชาชนสุขภาพดี เจ้าหน้าที่มีความสุข และระบบสุขภาพยั่งยืน โดยกําหนดให้กระทรวงสาธารณสุขเป็นองค์กรหลักด้านสุขภาพที่จะรวมพลังสังคมให้ประชาชนสุขภาพดี ซึ่งการดําเนินการดังกล่าวจะประสบความสําเร็จได้ทุกภาคส่วนทั้งภาครัฐ เอกชน ประชาสังคม และประชาชนต้องร่วมมือกัน
รวมทั้ง กระทรวงสาธารณสุขได้มีการดําเนินนโยบาย “เจ็บป่วยฉุกเฉินวิกฤต มีสิทธิ์ทุกที่” (Universal Coverage for Emergency Patients :UCEP) ถือเป็นครั้งแรกที่คนไทย “ทุกสิทธิ์การรักษา” (สิทธิหลักประกันสุขภาพแห่งชาติ สวัสดิการรักษาพยาบาลข้าราชการ ประกันสังคม และอื่น ๆ ) สามารถเข้ารับบริการทางการแพทย์ฉุกเฉินที่มีมาตรฐานในโรงพยาบาลของรัฐทุกสังกัด และโรงพยาบาลเอกชนที่อยู่ใกล้ที่สุดหรือไปถึงเร็วที่สุด โดยไม่ต้องสํารองจ่ายเงินค่ารักษาพยาบาลในช่วง 72 ชั่วโมงแรก หลังจากนั้นจะได้รับการส่งต่อไปยังโรงพยาบาลต้นสังกัดหรือโรงพยาบาลที่เหมาะสม ช่วยเพิ่มโอกาสรอดชีวิต ลดความพิการ และลดความเหลื่อมล้ําในสังคม ซึ่งจากผลการดําเนินงานดังกล่าวเป็นประโยชน์ต่อประชาชนโดยส่วนใหญ่ โดยตั้งแต่เริ่มโครงการ (1 เมษายน 2560 - วันที่ 28 กุมพาพันธ์ 2561) จนถึงปัจจุบันมีผู้ป่วยฉุกเฉินวิกฤตเข้าร่วมโครงการ จํานวน 15,000 ราย และมีการติดตามประเมินผลการดําเนินการอย่างต่อเนื่องเพื่อปรับให้สอดคล้องกับสถานการณ์ นอกจากนี้ นายกรัฐมนตรี ได้มีการลงนามระเบียบสํานักนายกรัฐมนตรีเพื่อเตรียมจัดตั้งคณะกรรมการพัฒนาคุณภาพชีวิตระดับอําเภอ โดยมีนายอําเภอเป็นประธาน และมีสาธารณสุขอําเภอเป็นเลขานุการ เพื่อให้ทุกอําเภอมีการดูแลคุณภาพชีวิตของประชาชนอย่างทั่วถึงทุกกลุ่มจนถึงระดับฐานราก รวมถึงบูรณาการการใช้จ่ายงบประมาณในพื้นที่ให้เกิดประโยชน์กับประชาชนอย่างแท้จริงและเกิดผลเป็นรูปธรรม
พร้อมกันนี้ รัฐมนตรีว่าการกระทรวงสาธารณสุข ได้กล่าวถึงการแพร่ระบาดโรคพิษสุนัขบ้าในขณะนี้ว่า โรคพิษสุนัขบ้าเกิดจากสัตว์ที่เลี้ยงลูกด้วยนมเป็นพาหะ เช่น สุนัข แมว หรือแม้แต่ค้างคาว ฯลฯ เพราะฉะนั้นในพื้นที่และหน่วยงานที่เกี่ยวข้องจะต้องดูแลหรือฉีดวัคซีนให้กับสัตว์ต่าง ๆ ที่เป็นพาหะ ขณะเดียวกันในส่วนของคนก็ต้องมีการระวังและดูแลตนเอง โดยเมื่อถูกสัตว์เลี้ยงลูกด้วยนมกัด ข่วน หรือมีแผลแล้วถูกน้ําลายสัตว์ดังกล่าว ให้รีบไปปรึกษาและพบแพทย์หรือผู้รู้ทันที
ทั้งนี้ ระยะที่ผ่านมาตั้งแต่เกิดเหตุการณ์ดังกล่าว กระทรวงสาธารณสุขได้ร่วมมือกับทุกกระทรวงที่เกี่ยวข้องไม่ว่าจะเป็นกระทรวงมหาดไทย กระทรวงเกษตรและสหกรณ์ กรมปศุสัตว์ องค์การบริหารส่วนตําบล (อบต.) และภาคประชารัฐ ดําเนินการควบคุมการแพร่ระบาดโรคพิษสุนัขบ้า ซึ่งขณะนี้สามารถควบคุมและจํากัดพื้นที่ไม่ให้มีการระบาดกระจายออกไปเป็นอย่างดี โดยพบมีผู้เสียชีวิตจนถึงปัจจุบัน จํานวน 6 ราย พร้อมขอความร่วมมือสื่อมวลชนเผยแพร่ประชาสัมพันธ์ข้อมูลต่าง ๆ ให้ประชาชนได้รับทราบเพื่อจะได้ปฏิบัติตนเองได้ถูกต้องอย่างปลอดภัย
“ยืนยันว่าขณะนี้ การควบคุมโรคพิษสุนัขบ้า ทั้งในคนและในสัตว์ ประเทศไทยสามารถดําเนินการได้เป็นอย่างดีที่สุดประเทศหนึ่งในขณะนี้ที่มีการแพร่ระบาดของโรคนี้” รัฐมนตรีว่าการกระทรวงสาธารณสุข กล่าว
การปฏิรูปการประมงให้เกิดความยั่งยืนเป็นเป้าหมายสูงสุด ที่มุ่งเน้นสร้างการมีส่วนร่วมในการแก้ปัญหาจากทุกภาคส่วนโดยจัดระบบติดตามงาน มีผู้รับผิดชอบ และฐานข้อมูลต้องชัดเจน เช่น เรื่องจํานวนเรือ จํานวนท่าเทียบเรือ การวิเคราะห์เป้าหมาย กระบวนการบังคับ การใช้กฎหมายที่ส่งผลกระทบต่อชาวประมง พร้อมปรับแก้กฎหมายที่ไม่สอดคล้องกับการปฏิบัติโดยนําเทคโนโลยีมาช่วยเพิ่มประสิทธิภาพการทํางาน รวมทั้งสร้างบทบาทในเวทีต่างประเทศ
พร้อมกันนี้ ได้กําหนดกรอบแก้ไข ปัญหาใน 6 เรื่องสําคัญของประเด็น 6 ด้าน ดังนี้
1)ด้านกฎหมายมีการกําหนดเขตทะเล ชายฝั่ง ตามพระราชกําหนดการประมง พ.ศ. 2558 ประกาศบังคับใช้เมื่อวันที่ 14 พฤศจิกายน 2558 พระราชกําหนดการประมง (ฉบับที่ 2) พ.ศ. 2560 ประกาศบังคับใช้เมื่อวันที่ 29มิถุนายน 2560 โดยได้ปรับแก้ไขในบางมาตราเพื่อเพิ่มประสิทธิภาพการบังคับใช้กฎหมาย ซึ่งเดิมไม่ได้กําหนด ทําให้เกิดปัญหาความขัดแย้งระหว่างประมงพาณิชย์และประมงพื้นบ้าน ดังนั้นปัจจุบันได้กําหนดเขตทะเลชายฝั่งตามสภาพภูมิประเทศของแต่ละจังหวัด กําหนดมาตรการ ควบคุม เฝ้าระวัง ทั้ง เรือประมงในน่านน้ํา และนอกน่านน้ํา การแจ้งเข้า-ออกของศูนย์ PIPO การติดระบบติดตามเรือ (VMS) รวมไปถึงการจัดระเบียบท่าเทียบเรือ
2)ด้านการจัดการกองเรือซึ่งมีความชัดเจนของกองเรือประมง รวมทั้ง เรือจม เรือหาย หรือขายไปต่างประเทศ ปัจจุบันพบว่าเรือประมงไทย สร้างความชัดเจนของสถานะจํานวนเรือประมงที่แน่นอนทั้งพื้นบ้านและพาณิชย์ จัดทําอัตลักษณ์ และวัดขนาดเรือประมง พาณิชย์ทุกลํา สํารวจความมีอยู่จริงแก้ปัญหาสวมเรือ (จม/ผุพัง/ขายไปที่อื่น) ควบคุมเรือที่ไม่มีใบอนุญาต และเรือที่มีคดีไม่ให้ออกไปทําประมงทั้งในและนอก น่านน้ําลดผลกระทบด้วยการซื้อเรือคืน และลดจํานวนเรือด้วยการควบรวมเรือประมง
3)ด้านการติดตามควบคุม เฝ้าระวัง (MCS) มีการจัดตั้งศูนย์ควบคุมและเฝ้าระวังการทําการประมง (FMC) -จัดตั้งศูนย์ควบคุมการแจ้งเรือเข้าออก (PIPO) จํานวน 32 ศูนย์ -เพิ่มประสิทธิภาพ โดยปรับโครงสร้างของศูนย์ฯ จํานวนเจ้าหน้าที่ ให้สอดคล้องกับจํานวนเรือประมงที่แจ้งเข้าออก และจัดตั้งจุดตรวจเรือประมงส่วนหน้า (FIP) จํานวน 19 ศูนย์ เพื่อเข้าไปสนับสนุนและประเมินผลการปฏิบัติ - การติดระบบติดตามเรือประมง (VMS) ปัจจุบันมีผลบังคับให้เรือประมงพาณิชย์ (30 ตันกรอสขึ้นไป) และเรือสนับสนุนต่างๆ ต้องติด VMS ซึ่งได้ติดตั้งเรียบร้อยแล้ว
4)ด้านการตรวจสอบย้อนกลับ(Traceability) ปัจจุบันมีการจดทะเบียนท่าเทียบเรือทั้งหมด จํานวน 1,063 ท่า ท่าใดไม่จดทะเบียนขึ้นปลา ไม่ได้มีการแยกประเภทท่าเทียบเรือชัดเจน เพื่ออํานวยความสะดวกในการบริหารจัดการและจัดระบบทุกท่าเทียบเรือโดยต้องผ่านการตรวจสุขอนามัย และมีเอกสารการกํากับการซื้อขายด้วย
5)ด้านการบังคับใช้กฎหมายได้ดําเนินการเพิ่มประสิทธิภาพบังคับใช้กฎหมาย ในประเด็นการทําการประมงผิดกฎหมาย โดยได้ประชุมหารือร่วมกัน ระหว่าง ตํารวจ อัยการ ศาล และตัวแทนจากจากสหรัฐอเมริกา ซึ่งมีกรอบการทํางานที่ชัดเจน ให้มีความรวดเร็ว โดยศาลอาญาได้ตั้งคณะผู้พิพากษาคดีประมงแยกเป็นการเฉพาะ รวมทั้งกําหนดเวลาพิจารณาคดีให้แล้วเสร็จภายใน 6 เดือน
6)ด้านแรงงานดําเนินการการปรับปรุงพระราชกําหนดบริหารแรงงานต่างด้าว (คาดว่าบังคับใช้ใน มิถุนายน 2561) การเข้าเป็นภาคีต่างๆ ภายในปี พ.ศ. 2561เช่น C29 (แรงงานบังคับ), C188 (ความปลอดภัยการทํางานในทะเล), ILO98 (ส่งเสริมการเจรจา ต่อรอง) มีการวางระบบตรวจสอบแรงงานที่ศูนย์ PIPO อย่างชัดเจน เช่น แรงงานที่เข้าออกต้องตรงกัน ทั้งจํานวน และตัวตน การจัดล่ามสัมภาษณ์แรงงาน เพื่อสืบสวนการเอารัดเอาเปรียบ พฤติกรรมบังคับแรงงาน การค้ามนุษย์ แรงงานเด็ก โดยแต่งตั้งคณะทํางานส่งเสริมแรงงานสัมพันธ์ เพื่อส่งเสริมการรวมตัวของแรงงานประมงไทย และข้ามชาติ และ มีการแถลงข่าวจัดตั้งสหภาพแรงงานลูกเรือประมงไทยและข้ามชาติ เป็นองค์กรลูกจ้างตามกฎหมาย เพื่อส่งเสริมการรวมตัว คุ้มครองสิทธิ์ จากนั้นจะมีการประชุมด้านแรงงานระหว่างประเทศไทยกับสหภาพยุโรป (EU) ภายในเดือนพฤษภาคม 2561
รองนายกรัฐมนตรีกล่าวย้ําในตอนท้ายว่า “การดําเนินการแก้ปัญหาการทําประมงผิดกฎหมาย (IUU) รัฐบาลดําเนินการด้วยความรอบคอบ ทุกภาคส่วนมีส่วนร่วมการดําเนินการในทุกเรื่อง มีแผนงาน มีเป้าหมาย กรอบเวลาชัดเจน พร้อมนําไปสู่การสร้างความสมดุลในการแก้ปัญหาการทําประมงได้อย่างยั่งยืน
รองปลัดกระทรวงการพัฒนาสังคมและความมั่นคงของมนุษย์ ได้กล่าวถึงนโยบายและมาตรการของรัฐบาลในการเตรียมความพร้อมประชากรเข้าสู่สังคมผู้สูงอายุอย่างมีคุณภาพว่า รัฐบาลโดยกระทรวงการพัฒนาสังคมและความมั่นคงของมนุษย์ ร่วมกับกระทรวงสาธารณสุข กระทรวงศึกษาธิการ และกระทรวงมหาดไทย ได้มุ่งเน้นส่งเสริมการพัฒนาคุณภาพชีวิตผู้สูงอายุแบบองค์รวมทั้งด้านร่างกาย จิตใจ สังคม และสภาพแวดล้อม ภายใต้วิสัยทัศน์ผู้สูงวัยเป็นหลักชัยของสังคม ตามกรอบการพัฒนาคนตลอดช่วงชีวิตในผู้สูงอายุ ซึ่งประกอบด้วย การส่งเสริมการมีส่วนร่วมในสังคม การส่งเสริมความมั่นคงปลอดภัย และการส่งเสริมสุขภาพให้แข็งแรง โดยได้ส่งเสริมและขยายโอกาสการทํางาน พร้อมดําเนินโครงการบ้านผู้สูงอายุเพื่อสร้างและให้สินเชื่อที่อยู่อาศัยแก่ผู้สูงอายุ ปรับที่อยู่อาศัยและสภาพแวดล้อมให้เหมาะสม สะดวก และปลอดภัย สร้างศูนย์พัฒนาคุณภาพชีวิตและส่งเสริมอาชีพผู้สูงอายุและโรงเรียนผู้สูงอายุในทุกภูมิภาค รวมทั้งบูรณาการระบบบําเหน็จบํานาญ ดําเนินการกองทุนผู้สูงอายุ และจ่ายเบี้ยยังชีพผู้สูงอายุ โดยในปี 2561 รัฐบาลได้จ่ายเบี้ยยังชีพให้แก่ผู้สูงอายุที่มีสิทธิ์ได้รับจํานวน 8.3 ล้านคน เป็นจํานวนเงิน 66,000 ล้านบาท และยังได้นําดิจิทัลมาใช้พัฒนาการเชื่อมงานผู้สูงอายุในระดับชุมชน โดยให้โรงพยาบาล ชุมชน และบ้านทํางานเชื่อมโยงกัน รวมถึงได้พัฒนาระบบและมาตรฐานการดูแลผู้สูงอายุในระยะยาวอย่างเชื่อมโยง เพื่อลดความเหลื่อมล้ําในสังคมรัฐบาลจึงได้ดําเนินโครงการบริจาคเบี้ยยังชีพผู้สูงอายุเพื่อเชิญชวนให้ผู้สูงอายุบริจาคเบี้ยยังชีพที่ได้รับเพื่อช่วยเหลือผู้สูงอายุที่มีรายได้น้อยจํานวนกว่า 3 ล้านคน ในโครงการลงทะเบียนเพื่อสวัสดิการแห่งรัฐผ่านบัตรสวัสดิการแห่งรัฐ
ทั้งนี้ รัฐบาลได้วางทิศทางการเตรียมความพร้อมคนไทยเข้าสู่วัยสูงอายุตั้งแต่อยู่ในครรภ์ โดยวางระบบการพัฒนาคนในแต่ละช่วงชีวิตจนเข้าสู่วัยสูงอายุ โดยส่งเสริมการมีส่วนร่วมในสังคมแบบประชารัฐ ซึ่งมีเป้าหมายให้ประชาชนสามารถเตรียมความพร้อมของตัวเองในด้านต่าง ๆ เช่น สุขภาพทั้งกายและจิตใจและการออมเงินเพื่อเข้าสู่วัยสูงอายุ
ตอนท้ายของการแถลงข่าว รองปลัดกระทรวงการพัฒนาสังคมและความมั่นคงของมนุษย์กล่าวว่า ในส่วนการดําเนินงานด้านการพัฒนาคุณภาพชีวิตของเด็กแรกเกิด รัฐบาลเน้นการพัฒนาสุขภาพและพัฒนาการของเด็กแรกเกิด โดยส่งเสริมการดูแลเด็กตั้งแต่อยู่ในครรภ์และให้เงินอุดหนุนเดือนละ 600 บาท แก่เด็กในครอบครัวที่มีรายได้น้อยตั้งแต่แรกเกิดจนกระทั่งถึงอายุ 3 ปี เพื่อให้เด็กแรกเกิดได้รับการเลี้ยงดูที่ดีและมีคุณภาพชีวิตที่เหมาะสม ทั้งนี้ มีประชาชนมาลงทะเบียนรับสิทธิ์แล้วจํานวน 441,217 คน